CELEX: 62013TN0338
Language: fi
Date: 2013-06-21 00:00:00
Title: Asia T-338/13: Kanne 21.6.2013 — Energa Power Trading v. komissio

31.8.2013   
            
            
               FI
            
            
               Euroopan unionin virallinen lehti
            
            
               C 252/37
            
         Kanne 21.6.2013 — Energa Power Trading v. komissio
   (Asia T-338/13)
   2013/C 252/62
   Oikeudenkäyntikieli: englanti
   
      Asianosaiset
   
   
      Kantaja: Energa Power Trading Promitheias kai Emporias Energeias AE (Ateena, Kreikka) (edustaja: asianajaja S. Pappas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, ettei komissio ole noudattanut perustamissopimuksen mukaisia velvoitteitaan, koska se ei ole muodollisesta kehotuksesta huolimatta määritellyt kantaansa 9.12.2010 jätettyyn kanteluun, joka koski Kreikan viranomaisten DEI:lle myöntämää valtiontukea, jota kantaja väittää lainvastaiseksi, ja
            
         
               —
            
            
               velvoittamaan komission vastaamaan kaikista oikeudenkäyntikuluista.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, jossa se väittää, että komissio on laiminlyönyt ratkaisun tekemisen DEI:lle myönnetystä, kantajan lainvastaiseksi väittämästä valtiontuesta.
   Komissio on sen takia, ettei se ole ottanut — myönteistä tai kielteistä — kantaa kantajan kanteluun, jossa se väitti, että DEI:lle oli myönnetty lainvastaisesti valtiontukea siitä huolimatta, että komissiolle oli jätetty muodollinen ilmoitus yli 28 kuukautta (ja joka tapauksessa yli 26 kuukautta) sitten, laiminlyönyt saattaa alustava tutkinta päätökseen kohtuullisessa ajassa. Komissio on siltä osin kuin edellä mainitun viivästymisen pituutta ei voida perustella viittaamalla poikkeuksellisiin olosuhteisiin laiminlyönyt ratkaisun tekemisen sen yksinomaisesta toimivallasta huolimatta ja rikkonut siten perustamissopimuksen tätä koskevia määräyksiä (eli SEUT 106, 107 ja 265 artikla) ja Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen N:o 659/1999 säännöksiä.